Diari Oficial de la Generalitat Valenciana


Sumari del DOGV 3059, del 19-08-1997 (1997/9720)

DECRET 205/1997, de 10 de juliol, del Govern Valencià, pel qual s'accepta la cessió gratuïta de la propietat de l'immoble de 4.452 m2 de superfície situat a l'Alter de Pau de Pego, destinat a centre de salut, realitzada per l'Ajuntament de Pego, i s'acorda la reversió a favor de la corporació esmentada del solar de 861,42 m2 de superfície situat a la partida dels Horts de la mateixa població.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1997/07/10/205/dof/vci/html**

### Dades del document

Número de DOGV
:   3059

Data del DOGV
:   19-08-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/9720


Data del document
:   10-07-1997

Organisme emissor
:   Conselleria d'Economia, Hisenda i Administració Pública

Tipus de document
:   Decret

DECRET 205/1997, de 10 de juliol, del Govern Valencià, pel qual s'accepta la cessió gratuïta de la propietat de l'immoble de 4.452 m2 de superfície situat a l'Alter de Pau de Pego, destinat a centre de salut, realitzada per l'Ajuntament de Pego, i s'acorda la reversió a favor de la corporació esmentada del solar de 861,42 m2 de superfície situat a la partida dels Horts de la mateixa població.  
Mitjançant el Decret 148/1994, de 29 de juliol, el Govern Valencià acceptà la cessió gratuïta de la propietat del solar de 861,42 m2 de superfície situat a la partida dels Horts de Pego, efectuada per acord plenari de l'ajuntament d'aquesta població de data 16 de desembre de 1993, amb la finalitat de construir-hi un centre de salut.  
L'Ajuntament de Pego disposa d'un altre solar en la zona de l'Alter de Pau amb millors condicions per a construir el centre projectat, per la qual cosa aquest, en virtut de l'acord plenari de 2 de gener de 1996, va sol·licitar el canvi d'ubicació d'aquest.  
A aquest efecte, l'Ajuntament de Pego, mitjançant acord plenari de data 6 de febrer de 1996, acordà sol·licitar a la Generalitat Valenciana la reversió del solar cedit, iniciant l'expedient per a la cessió del nou solar.  
En compliment d'allò convingut entre ambdues administracions, l'Ajuntament de Pego, en sessió realitzada el dia 22 d' abril de 1997, acordà la cessió del solar de 4.452 m2 de superfície situat a l'Alter de Pau d'aquesta població.  
La cessió es realitza amb la finalitat determinant que s'hi construesca un centre de salut.  
A petició del conseller de Sanitat, s'iniciaren els tràmits legals oportuns per a l'acceptació i la formalització de la cessió gratuïta de l'immoble, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del conseller d'Economia, Hisenda i Administració Pública i amb la deliberació prèvia del Govern Valencià en la reunió del dia 10 de juliol de 1997,  
DECRETE  
Article 1  
S'acorda la reversió a favor de l'Ajuntament de Pego del solar de 861,42 m2 de superfície, situat a la partida dels Horts de Pego, que confronta: nord, carrer Carolina Sala; sud, Agrupació Musical i Vicente Bordes Alentado; est, carrer de Frare Francisco Peris; i oest, carrer de Ràfol d'Almúnia.  
Article 2  
S'accepta la cessió gratuïta de la propietat realitzada per l'Ajuntament de Pego, de l'immoble de 4.452 m2 de superfície, situat a l'Alter de Pau, que confronta: nord, ctra. de Dénia; sud, carrer en Projecte núm. 17; est, carrer Sant Carles; i oest, carrer en Projecte, núm. 18.  
Aquesta finca es troba inscrita en el Registre de la Propietat de Pego, llibre 299, tom 706, foli 171, finca 24.835.  
Article 3  
La cessió gratuïta efectuada per l'Ajuntament de Pego es fa amb la condició que s'hi construesca un centre de salut, per la Generalitat Valenciana.  
Article 4  
Les despeses que es deriven de la subscripció del document públic corresponent seran a càrrec de la Generalitat Valenciana.   
Article 5  
El dret de propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIÓ FINAL  
La Conselleria d'Economia, Hisenda i Administració Pública realitzarà els tràmits necessaris per a fer efectiu el que disposa aquest Decret.  
València, 10 de juliol de 1997  
El president de la Generalitat Valenciana,  
EDUARDO ZAPLANA HERNÁNDEZ-SORO  
El conseller d'Economia, Hisenda i Administració Pública,  
JOSÉ LUIS OLIVAS MARTÍNEZ


Còpia Permalink ELI